БУЛГАН АЙМГИЙН БҮРЭГХАНГАЙН СУМЫН ЕРӨНХИЙ БОЛОВСРОЛЫН СУРГУУЛИЙН ХҮНИЙ НӨӨЦИЙН СТРАТЕГИЙН ХЭРЭГЖИЛТИЙГ ХЯНАХ,
ҮНЭЛЭХ ЖУРАМ (2025–2030 он)


Нэг. Ерөнхий үндэслэл
1.1. Энэхүү журам нь Бүрэгхангай сумын ерөнхий боловсролын сургуулийн хүний нөөцийн стратегийн хэрэгжилтэд хяналт тавих, гүйцэтгэлийг үнэлэх, сайжруулах зорилготой.
1.2. Боловсролын тухай хууль, Хөдөлмөрийн тухай хууль, Ерөнхий боловсролын тухай хууль болон холбогдох дүрэм, журмуудыг үндэслэл болгон боловсруулав.
1.3. Журам нь сургуулийн удирдлагын баг, хүний нөөцийн менежмент хариуцсан нэгж, сургалтын менежерүүд болон нийт багш, ажилтнуудад хамаарна. Хоёр. Үйл ажиллагааны хүрээ
2.1. Хүний нөөцийн стратегийн хэрэгжилтийг дараах чиглэлээр хянаж, үнэлнэ:
· Багш, ажилтны бүрдүүлэлт (сонгон шалгаруулалт, ажлын байрны зар, тоо чанар)
· Мэргэжлийн хөгжил (сургалт, зэрэг ахиулалт, дотоод хөтөлбөр)
· Урамшуулал, гүйцэтгэлийн үнэлгээ (цалин, шагнал, үнэлгээ)
· Сэтгэл ханамж, тогтвортой байдал (ажлын нөхцөл, сэтгэл зүй, ажлаас гаралт)
· Тэгш байдал ба хамруулах боловсрол
Гурав. Хяналт-шинжилгээний арга, хэрэгсэл
3.1. Жил бүр дараах аргуудыг ашиглан хэрэгжилтэд хяналт тавина:
· Хүний нөөцийн жилийн тайлан
· Багш, ажилтны сэтгэл ханамжийн судалгаа
· Мэргэжлийн хөгжлийн сургалт, зэрэг ахиулалтын бүртгэл
· Гүйцэтгэлийн үнэлгээний дүн шинжилгээ
· Сургалтын менежер, дотоод хяналтын багийн ажиглалт, дүгнэлт
3.2. Хяналт-шинжилгээний дүнг хагас жил тутам удирдлагын зөвлөлийн хурлаар хэлэлцэж, санал, дүгнэлт гаргана.
Дөрөв. Үнэлгээний шалгуур үзүүлэлт
Үнэлгээний шалгуур үзүүлэлтүүд:
1. Багшийн мэргэжлийн зэрэгтэй байдал (%) – жилд 1 удаа – сургалтын менежер

2. Магистр болон түүнээс дээш зэрэгтэй багш нар (%) – жилд 1 удаа – хүний нөөц
3. Шинэ ажилтны сонгон шалгаруулалт – сонгон шалгаруулалт бүр – захиргаа
4. Сургалтад хамрагдсан ажилтны тоо – хагас жил – сургалтын менежер
5. Сэтгэл ханамжийн үнэлгээ (%) – жилд 1 удаа – сэтгэл зүйч, нийгмийн ажилтан
6. ХАБЭА сургалт, хэрэгжилт – жил бүр – захиргаа
7. Хамруулах боловсролын бодлого хэрэгжилт – жилд 1 удаа – Дэмжлэгийн баг
Тав. Үр дүнг ашиглах, тайлагнах
5.1. Хяналт -шинжилгээ, үнэлгээний дүнг сургуулийн жилийн тайланд тусгаж, холбогдох албан тушаалтанд танилцуулна.
5.2. Хэрэгжилтийн үнэлгээний дүн нь дараах зорилгоор ашиглагдана:
· Сайжруулах төлөвлөгөө боловсруулах
· Урамшууллын сан байгуулах, оновчтой хуваарилах
· Боловсон хүчний хэрэгцээг тодорхойлох Зургаа. Хяналт хэрэгжүүлэгч этгээдүүд
· Захирал – Ерөнхий удирдлага, тайлангийн хүлээн зөвшөөрөл
· Сургалтын менежерүүд – Хэрэгжилтийн шууд хяналт, тайлан боловсруулах
· Хүний нөөцийн комисс – Сонгон шалгаруулалт, хэрэгжилтийн дүгнэлт
· Дотоод хяналтын баг – Ажиглалт, баримтжуулалт
· Эцэг эхийн зөвлөл, Сургуулийн зөвлөл – Нээлттэй байдлыг хянах

